Primarul Moscovei anunță un „atac masiv” cu drone al Ucrainei asupra orașului
Ucraina a țintit capitala rusă în ceea ce pare a fi cel mai mare atac cu drone de până acum, forțând închiderea a două dintre aeroporturile care deservesc orașul, provocând incendii și avariind case, au declarat oficiali și mass-media, potrivit Reuters. Informația a fost transmisă și de primarul orașului, Serghei Sobianin, informează AFP, preluată de Agerpres. Agenția de presă franceză amintește că atacul are loc cu câteva ore înainte de discuțiile dintre reprezentanți ucraineni și americani în Arabia Saudită.